[{"text_idx": "#000001", "text": "Tallinna Botaanikaaias tutvustatakse laupa\u0308eval supertoitude kasvatamist"}, {"text_idx": "#000003", "text": "Juba sel na\u0308dalavahetusel ootavad ees munadepu\u0308had. Loomade eestkoste organisatsioon Loomus kutsub ko\u0303iki ja\u0308tma munad so\u0308o\u0308mata ja va\u0308rvimata ning selle asemel nautima kevadet loomaso\u0303bralikult ja ta\u0308istaimselt."}, {"text_idx": "#000004", "text": "Kuidas ta\u0308histada munavabasid munadepu\u0308hasid? Mida panna lauale ja kuidas pakkuda nii endale kui ka lastele ro\u0303o\u0303mu \u201cmunade\u201d va\u0308rvimisest? Loomuse liige Lene Otenurm jagab kolme retsepti, mis toovad naeratuse suule nii magusaso\u0303brale kui soolase toidu austajale."}, {"text_idx": "#000005", "text": "Kevade saabumist ta\u0308histatakse tavaliselt erksate va\u0308rvidega, tuues tuppa va\u0308rskeid lilli ning kattes laua va\u0308rviliste linikutega. Munade va\u0308rvimise asemel innustame inimesi asendama seda aegunud traditsiooni loomaso\u0303bralikumaga ehk kaunistama hoopis ku\u0308psiseid. Va\u0308rviliste glasuuride tegemiseks ei pea toiduva\u0308rve ostma, vaid saab katsetada erinevate looduslike koostisosadega."}, {"text_idx": "#000006", "text": "160 g margariini (vo\u0303i veganvo\u0303id)\n1 tl vanillipastat (vo\u0303i vanilliekstrakti)\n~300 g tuhksuhkrut + pisut taimset piima vo\u0303i sidrunimahla"}, {"text_idx": "#000007", "text": "Pane maasikad 1 tl veega potti ning kuumuta keskmisel kuumusel. Sega ja purusta maasikaid lusikaga, kuni need hakkavad lagunema (umbes 5 min). Vala maasikad la\u0308bi so\u0303ela, et eemaldada seemned, ning ja\u0308ta jahtuma. Ja\u0308ta vedelik alles. Sega teises kausis nisujahu, suhkur, sool, vanillipasta, ku\u0308psetuspulber ning toasoe margariin. Lisa supilusika kaupa juurde maasikavedelikku ning sega, kuni tainas on u\u0308htlane. Kokku lisa umbes 4 spl maasikavedelikku, vajadusel natuke va\u0308hem vo\u0303i rohkem. U\u0308leja\u0308a\u0308nud vedelikku saab kasutada roosa maasikamaitselise glasuuri valmistamiseks. Paki tainas o\u0303hukindlalt a\u0308ra ja ja\u0308ta va\u0308hemalt paariks tunniks ku\u0308lmkappi seisma."}, {"text_idx": "#000008", "text": "Kui tainas on seisnud, eelkuumuta ahi 180 \u00b0C kraadini. Rulli tainas jahusel pinnal lahti ning lo\u0303ika vormideks. Muna kujuliste ku\u0308psiste tegemiseks saab kasutada vormina supilusikat. Aseta ku\u0308psised ahjuplaadile ning ku\u0308pseta 6-8 minutit."}, {"text_idx": "#000009", "text": "Kui ku\u0308psised on jahtunud, valmista glasuuri. Jaota tuhksuhkur nii mitmesse kaussi, kui mitut erinevat va\u0308rvi glasuuri soovid teha. Tavalise valge glasuuri jaoks vo\u0303id lisada tuhksuhkrule taimset piima vo\u0303i sidrunimahla. Lisa vedelikku ainult teelusika kaupa ja sega ta\u0308ielikult, enne kui rohkem juurde lisad, et glasuur ei muutuks liiga vedelaks. Kui siiski tundub, et lisasid liiga palju vedelikku, vo\u0303id alati lisada tuhksuhkrut juurde. Roosa glasuuri saamiseks sega tuhksuhkur maasika (vo\u0303i mo\u0303ne teise punase marja) vedelikuga. Lillat va\u0308rvi saab na\u0308iteks peedimahlast, mustso\u0303strast vo\u0303i acai marja pulbrist. Rohelist va\u0308rvi annab spirulina, klorella vo\u0303i matcha pulber. Rohelist va\u0308rvi saab ka kuumutades spinatilehti natukese veega vo\u0303i keetes rohelist kohvi. Kollast va\u0308rvust annab kurkum, oranz\u030ci porgandimahl. Sinist va\u0308rvi saab, kui keeta punast kapsast natukese veega. Kui glasuurid on valmis, vala need minigrip kottidesse, lo\u0303ika u\u0308ks nurk a\u0308ra ja kaunista ku\u0308psised."}, {"text_idx": "#000010", "text": "Vegan quiche tomati ja basiilikuga"}, {"text_idx": "#000011", "text": "See mo\u0303nusalt kreemine quiche on lihtne ja pilkupu\u0308u\u0308dev roog. mida valmistada peolauale vo\u0303i maitsvaks brunch\u2019iks. Valmistamiseks pole vaja u\u0308htegi ko\u0308o\u0308gimasinat ja koostisosad saad kokku segada vaid u\u0308hes kausis."}, {"text_idx": "#000013", "text": "Eelsoojenda ahi 200 \u00b0C kraadini. Rulli lehttainas o\u0303hemaks, aseta u\u0308mmargusse ahjuvormi ja lo\u0303ika a\u0308ra a\u0308a\u0308red, mis u\u0308le serva ulatuvad. Sega kausis kokku siidine tofu, taimne koor, kikerhernejahu ning must sool. Soovi korral vo\u0303ib lisada pisut kurkumit, et quiche kollasem tuleks. Haki sibul ja basiilik ning lisa need segule. Vala saadud segu ahjuvormi ning aseta peale poolitatud kirsstomatid. Ku\u0308pseta ahjus umbes 25-30 minutit, kuniks quiche on pealt kuldne ning taigna a\u0308a\u0308r kergelt pruun. Lase enne serveerimist ta\u0308ielikult jahtuda."}, {"text_idx": "#000014", "text": "Kas see on retsept vo\u0303i pigem kunstiprojekt? Selle u\u0308le vo\u0303id otsustada ise, kuid tulemus on meisterdamist va\u0308a\u0308rt ning pakub nostalgilist maitseelamust. Boonuseks saab u\u0308leja\u0308a\u0308vad koostisosad a\u0308ra kasutada maitsva vo\u0303ileivama\u0308a\u0308rde tegemiseks."}, {"text_idx": "#000016", "text": "Purusta blenderis kikerherned koos veganmajoneesi, musta soola ja kurkumiga. Lo\u0303ika siidine tofu neljaks tu\u0308kiks ja vormi need noa ja/vo\u0303i supilusika abil pooliku muna kujuliseks. Ole tofu ka\u0308sitlemisel ettevaatlik, kuna see on va\u0308ga habras. Kui oled kujuga rahul, tee tofu keskele teelusikaga va\u0308ike auk. Pane kikerherne ta\u0308idis minigrip kotti, lo\u0303ika a\u0308ra u\u0308ks nurk ja ta\u0308ida tofumunad."}, {"text_idx": "#000017", "text": "NB! Sega u\u0308leja\u0308a\u0308nud tofu ning kikerherne ta\u0308idis kokku, et saada maitsev \u201cmunama\u0308a\u0308re\u201d vo\u0303ileivale."}, {"text_idx": "#000018", "text": "Rohkem retsepte ja ideid, kuidas ta\u0308histada munavabasid munadepu\u0308hasid, leiad Facebooki u\u0308rituse \u201cMunavabad munadepu\u0308had 2022\u201d alt. Lisaks on Loomus korraldanud samateemalise online-viktoriini, milles osalejate vahel loositakse va\u0308lja erinevaid auhindu."}, {"text_idx": "#000020", "text": "\u201cMaitsev Tartu\u201d kutsub toiduelamusele 26 restoranis"}, {"text_idx": "#000033", "text": "7 kasulikku harjumust tervema maksa heaks\n5 vo\u0303imalust, kuidas hoida veresuhkru tase kontrolli all\nRETSEPTID! Kolm lihtsat retsepti, mis panevad sind tofusse armuma!\nNO\u0303UANDED I Kuidas kodust menu\u0308u\u0308d keskkonnahoidlikumaks muuta?\nAbaluualune lihas \u2013 mida ta teeb ja miks ta on oluline?"}, {"text_idx": "#000036", "text": "RETSEPTID! Kolm lihtsat retsepti, mis panevad sind tofusse armuma!"}]